Ina nova Bibliografia retorumantscha (1552-1984)

(rcb)

Vers la fin da quest onn vegn a cumparair ina bibliografia integrala da tut las scrittiras stampadas dal Grischun retorumantsch dal 1552 fin il 1984, ensemen cun la bibliografia da la musica vocala.
L'ovra cuntegna differents indexs: register dals auturs, dals nums, dals lieus geografics, da las materias, da cumponists ed arranschaders, dals titels e dals incipits da la chanzuns etc. Cun introducziun ed instrucziuns d'adiever en rumantsch, tudestg e talian.
La "Bibliografia retorumantscha" è in instrument indispensabel ed ina funtauna inexauribla per tut quels che han interess specifics per il rumantsch e per quels che s'occupan cun la lingua, l'istorgia, l'etnologia, la sociologia e la musica dals Rumantschs.
Quest med da lavur sa drizza surtut a bibliotecas, instituts universitars, uffizis da redacziun, uffizis da documentaziun, ma er ad auturs, schurnalists ed a scienziads da varias disciplinas.
L'ovra sa cumpona da 1200 paginas. Ella po vegnir pustada enfin ils 1/9/1986 per il pretsch da subscripziun da fr. 220.- (pli tard fr. 248.-) da la Lia rumantscha, via da la Plessur 47, 7000 Cuira.